SPRÁVA ZO ZAHRANIČNEJ PRACOVNEJ CESTY  č. 29/2019, 30/2019, 31/2019, 32/2019

1.  Účastník ZPC:
Eva Hladíková, Ing., Oddelenie štatistiky a služieb, Staré Grunty 52, Bratislava, zástupkyňa vedúcej oddelenia ŠaS, anglický jazyk	
Gabriela Slodičková, Ing., Oddelenie štatistiky a služieb, Staré Grunty 52, Bratislava, rezortný štatistik, anglický jazyk, francúzsky jazyk	
Michal Revák, Ing., Odbor metodiky a tvorby informácií školstva, Oddelenie informačných systémov ekonomiky a financovania škôl, Staré Grunty 52, Bratislava, odborný pracovník, anglický jazyk
Michal Lobo, Ing., Odbor metodiky a tvorby informácií školstva, Oddelenie informačných systémov ekonomiky a financovania škôl, Staré Grunty 52, Bratislava, odborný pracovník, anglický jazyk. 
	
2.  Zahraničná pracovná cesta:
Francúzsko,  Paríž, 17.03.-21.03.2019, OECD  rue André Pascal 2, 75775 Paris Cedex 16

Účel cesty: Účasť na 23. stretnutí INES Working Party (ďalej len INES WP), INES=Indicators of Education Systems →tvorba ukazovateľov vzdelávacieho systému pre každoročnú medzinárodnú publikáciu Education at a Glance (EAG).

Spôsob financovania: CVTI SR (cestovné, ubytovanie, stravné)

3.  Rámcový program pobytu:
17. 03. 2019		- prílet do Paríža, ubytovanie
18. 03. – 20. 03. 2019	- rokovania v OECD
21. 03. 2019		- prílet do Viedne  

4.  Stručný priebeh rokovaní:
Pondelok  18.03.2019
a)	Privítanie členov INES z 36 členských a 8 partnerských štátov a zástupcov Eurostat, Európskej komisie a UNESCO; schválenie rokovacieho programu, predstavenie nových členov.
b)	Prezentácia školského systému Južnej Kórei,  zameraná na vysokoškolské vzdelávanie a vyššie stupne vzdelávania. 
c)	Prezentácia záverov posledného 21. mítingu LSO (Network on Labour Market, Economic and Social Outcomes of Learning) a 21. mítingu NESLI (Network for the collection and adjudication of system-level descriptive information od educational structures, policies and practices). 
d)	Predbežné výsledky ad-hoc prieskumu 2018 o absolvovaní terciárneho vzdelania. Aplikácia indikátorov ohľadom vysokoškolského štúdia a jeho ekvivalentov. Pridanie textových polí pre špecifikáciu situácie v jednotlivých krajinách. Otvorenie online diskusie pre členov INES WP ohľadom nových indikátorov v publikácii EAG 2019.

e)	Zhodnotenie stretnutia INES Informal WP z februára 2019. Prijatie indikátorov na sledovanie doktorandského štúdia v EAG 2019. Indikátory poskytnú informácie na porovnávanie ekonomického rastu krajiny vzhľadom na riadenie výskumu a inovácií. Členovia INES WP môžu do uzávierky EAG 2019 komentovať indikátory na online diskusii.
f)	Analýza školného a finančnej podpory pre študentov pre publikácie EAG 2019 a EAG 2020.
g)	Aktualizovanie informácií ohľadom terciárneho vzdelávania v publikácii EAG 2019. Prijatie zmien indikátorov z posledného stretnutia INES WP. Cieľom EAG 2019 je poskytnúť odpovede na nasledovné otázky: Ako vyššie hodnotenie študentov terciárneho stupňa ovplyvňuje hodnotu vzdelávania? Reagujú vzdelávacie systémy na zmeny dopytu na trhu práce? Aké sú cesty pre vstup a úplné dokončenie terciárneho vzdelávania a čo to znamená pre celoživotné vzdelávanie? Ako vzdelávacie systémy reagujú na meniaci sa dopyt po vysokoškolskom vzdelávaní?

Utorok  19.03.2019
a)	Prezentácia o obsahu a metodológii dotazníka piateho „priority rating exercise“. Na poslednom stretnutí INES WP bol dohodnutý rozsah a hodnotiace nástroje 5. PRE, čo bolo spustené v decembri 2018. Diskusia o zozbieraných údajoch a ich vplyv na pracovný program INES.
b)	Podrobnejšie hodnotenie aktuálnych tém publikácie EAG a návrhy zmien s konzultáciami ďalších aktivít pracovnej skupiny INES.
c)	Podrobnejšie hodnotenie dotazníka „priority rating exercise“ a vplyv na prácu vývoja nových ukazovateľov.
d)	Brainstorming zameraný na úpravy indikátora „C7 – mzdové náklady učiteľov“ na aktuálne potreby publikácie EAG.
e)	Správa z neformálnej pracovnej skupiny zameranej na SDG (ciele trvalého rozvoja) o návrhoch SDG indikátorov do EAG 2019, ako aj o zlepšení spolupráce medzi OECD a UIS (inštitút pre štatistiku UNESCO) pri tvorbe indikátorov.  
f)	Správa z neformálnej pracovnej skupiny pre financie: Aktualizácia vývoja finančných ukazovateľov.
g)	Prezentácia priorít práce na ECEC (Early childhood Education and Care). Prehľad výsledkov druhého prieskumu ECEC a plán spôsobu zaradenia výsledkov do publikácie EAG.

Streda 20.03.2019
a)	Prezentácia pokroku v projekte zameranom na tvorbu regionálnych indikátorov a prechod zberu regionálnych údajov pod INES skupinu, ako aj o užšej spolupráci s CFE (Centre for entrepreneurship and local development) pri tvorbe spoločných regionálnych indikátorov. Príprava dát na porovnanie regionálnych rozdielov zapojených krajín a zverejnenie v publikácii EDIF (Education Indicators in Focus). 
b)	Diskusia ohľadom definície akademického personálu/vysokoškolských pedagógov. Pracovná skupina zadefinovala presnejšie akademický personál na odstránenie rizika poskytnutia nepresných dát.
c)	Správa neformálnej pracovnej skupiny zameranej na financovanie vzdelávania o kvalite a porovnateľnosti vykazovaných údajov za oblasti výdavkov domácností, vedľajších služieb a študentských pôžičiek. Porovnávanie systému výpočtu jednotlivých krajín a brainstorming pracovnej skupiny zameraný na upresnenie všeobecných definícií výdavkov domácností. Informovanie o štruktúre a metodike dotazníka zameraného na podrobnejší popis výdavkov domácností.
d)	Stretnutie pracovnej skupiny non-finance ohľadom zberu údajov do dotazníkov UOE (UNESCO, OECD, EUROSTAT) -  vysvetlenie účasti a časových hraníc spolupráce jednotlivých inštitúcií i zúčastnených štátov na tvorbe novej publikácie EAG.

5.  Odporúčané závery:
Z dôvodu neustále sa zvyšujúceho počtu a rozsahu medzinárodných dotazníkov nie je možné pokryť všetky požadované ukazovatele údajmi, ktoré sa zbierajú prostredníctvom štatistických výkazov. Ako súčasť riešenia daného problému je nevyhnutné urýchlenie funkčnosti RISu.
Vzhľadom  k  obsahu zasielaných dotazníkov nad rámec údajov získavaných v CVTI SR vzniká potreba užšej spolupráce s vecnými sekciami MŠVVaŠ SR a takisto viacerých mimorezortných organizácií pri vyplňovaní medzinárodných štandardných a ad hoc dotazníkov.

6.   Prehľad prinesenej dokumentácie a miesto jej uloženia
Interné pracovné materiály. CVTI SR, Oddelenie štatistiky a služieb. 

7.   Osobitne vyhodnotený očakávaný prínos ZPC
Informácie získané na INES WP budú využité pri kontrolách údajov do publikácie Education at a Glance 2019, ku vypĺňaniu ďalších medzinárodných dotazníkov a tvorbe novej publikácie EAG 2020, kde je možné v kombinácii s ďalšími publikáciami porovnávať efektívnosť jednotlivých školských systémov a postupov vzdelávania.

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: 		Ing. Eva Hladíková			......................................

Ing. Gabriela Slodičková	 	...................................... 

Ing. Michal Revák 			...................................... 

Ing. Michal Lobo			...................................... 

Dátum:  28.03.2019
								
Správu schválil:  prof. RNDr. Ján TURŇA, CSc., generálny riaditeľ  	...................................